MM Stoica a rămas mască după România - Columbia: "Prea bun! Este din altă categorie"
Selecționata lui Edward Iordănescu se pregătește intensiv de Campionatul European de la vară, găzduit de Germania și transmis de PRO TV, Pro Arena și VOYO.
Naționala a bifat două jocuri de pregătire în luna martie: Cu Irlanda de Nord, la București, încheiat 1-1, și cu reprezentativa Columbiei, la Madrid, încheiat 2-3.
MM Stoica a rămas mască după România - Columbia: "Prea bun! Este din altă categorie"
Mihai Stoica, managerul general FCSB, s-a uitat la România - Columbia și a ținut să evidențieze evoluția lui Dennis Man, fost jucător la gruparea roș-albastră, care este acum legitimat la Parma.
- Oficialul FCSB a precizat că Man a avut două faze "excepționale" și joacă foarte bine
"Dennis Man a avut două faze excepţionale, parcă este din altă categorie. Este prea bun la momentul ăsta", a spus Mihai Stoica, potrivit OrangeSport.
Dennis Man a înscris în acest sezon la Parma 11 goluri în Serie B, în 26 de prezențe. Pe deasupra, internaționalul român și-a trecut în cont și cinci pase decisive în eșalonul secund.
Columbia - România s-a încheiat 3-2
Urmăriți SPORT.RO și pe Google News